
UVOD 


Molitve svetom Zaštitniku kroz tri¬ 
deset dana posebna ]e pobožnost na 
čast svetog Josipa, radi zadobivanja 
osobitog zagovora u nekoj velikoj 
potrebi. 

Sve se te molitve obavijaju sva¬ 
kodnevno tijekom 30 dana u sje¬ 
ćanje na 30 godina što ih je sveti 
Josip proživio s Isusom, Božjim Si¬ 
nom i s njegovom djevičanskom 
majkom Marijom u Nazaretu. Bude¬ 
mo li se s pouzdanjem obraćali sve¬ 
tom Josipu, bit će nam darovane 
izvanredne i brojne milosti. Sveta 
Terezija Avilska rekla je sljedeće: 

"Tko to ne želi posve vjerovati, 
neka jednom pokuša i potpuno će se 
u to uvjeriti." 

Sveti Josip može za nas izmoliti 
više milosti ako najprije u dobroj 
ispovijedi očistimo svoju vlastitu 
dušu i primanjem pričesti je iznova 
ukrasimo. 

Tu trideset-dnevnu pobožnost 
možemo isto tako učiniti plodono¬ 
snijom ako istodobno spremno 
pomažemo siromasima. Možemo 
mirno moliti za neku veliku milost, ali 
je preporučivo da se ta pobožnost 
svetom Josipu požrtvovno posveti 
umirućima i pokojnima. 

Pokušamo li obrisati suze siro¬ 
mašnih i nevoljnih i umirućih, tada 
će sveti Josip i nama pomoći i utješi- 

ti nas sada i na smrtnom času. S 
ljubavlju će nas zakriliti svojim 
ogrtačem. Sveti Josip nije hranio i 
štitio samo svetu obitelj, već voli i 
blagoslivlje sve nas i želi nas dobro i 
sigurno dovesti do vječnog spase¬ 
nja. 

Preporuka za svakodnevnu molit¬ 
vu (i poslije ove pobožnosti): 

"O sveti Josipe , hranitelju Isusa 
Krista i zemičniče djevičanske Maj¬ 
ke Božje Marije, moli za nas i za 
umiruće ouoga dana (ili ove noći)". 

30-DNEVNA 
POBOŽNOST 
U SLAVU SVETOM 
JOSIPU 


+ U ime Oca + i Sina + i Duha 
Svetoga. Amen. 

Isuse, Marijo i Josipe, prosvijetlite 
nas, pomozite nam, spasite nas. 
Amen. 

Slava Ocu... 

(triput, u zahvalu presvetom Troj¬ 
stvu za uzdizanje svetog Josipa na 
njegov izvanredno visok položaj). 

Predan je 

Gledaj, tu sam pred tobom u po¬ 
niznom predanju, o sveti Josipe. U 
velikom Štovanju prema tebi po¬ 
svećujem ti ovu pobožnost i molim 
čitav nebeski dvor da me pri tome 
prati. Istodobno bih želio rasti u 
čašeenju tebe i poticati ga u drugi¬ 
ma. 

Pomozi mi, sveti Josipe, da ti čitav 
svoj život ostanem odanim u po- 
božnosti i ljubavi. A tada mi osobito 
pomozi u smrtnom času, onako kao 
što su tebi pomogli Marija i Isus pri 
tvom umiranju, kako bih te jednom 
mogao vječno častiti u nebeskoj 
radosti. Amen. 

O, časni sveti Josipe, u po¬ 
božnom predanju i radosnog srca 

polažem pred tvoje noge to dragoc¬ 
jeno blago molitve i mislim na brojne 
vrline koje su krasile tvoj sveti lik. 

I u tebe se ispunio san egipatskog 
Josipa, tvog prethodnika. Ti nisi bio 
obasjan samo divnim zrakama bo¬ 
žanskog Sunca, već i blagom svjet¬ 
lošću mističnog mjeseca, Marije. 

Jakov je pošao na put u Egipat da 
čestita svom sinu Josipu koji je sje¬ 
dio na kraljevskom prijestolju. Mje- 
gov su primjer slijedili svi njegovi 
sinovi. Neopisivo je ljepši bio me¬ 
đutim primjer Isusa i Marije koji 
su te okružili svojim velikim pošto¬ 
vanjem i svojom odanošću. To me 
potiče da ti se hrabro utečem ovom 
pobožnošću, moj sveti moćni zaštit- 
niče, da po tebi postanem. 

Bogu mio. 

Kao Što egipatski Josip nije od¬ 
gurnuo svoju grešnu braću, već ih je 
primio pun ljubavi, štitio i spasio od 
gladi i smrti, tako nećeš ni ti, o sveti 
Josipe, odbiti mene s mojom mol¬ 
bom. Priskrbi mi nadalje milost da 
me Bog na tvoj zagovor nikada ne 
napusti u toj dolini suza i da me uvi¬ 
jek ubraja među one koji su u životu i 
umiranju sigurni pod zaštitom tvoga 
ogrtača. 


Molitve 

Pozdravljam te, o sveti Josipe, kao 
upravitelja nedostizivih blaga neba i 
zemlje i kao hranitelja onoga koji 

hrani sve stvorove svemira. Ti si po¬ 
slije Marije svetac koji je najdostojniji 
da ga volimo i štujemo. Ti si među 
svim svecima onaj koji je imao veliku 
čast da odgaja, vodi, hrani i grli 
Mesiju, njega za kojim su čeznuli da 
ga vide toliki proroci i kraljevi. Sveti 
Josipe, spasi moju dušu, priskrbi mi 
od milosrdnog Boga milost za koju 
ponizno molim. (...) 

Ishodi i za duše pokojnika da se 
ublaže njihove patnje. Amen. Sla¬ 
va... (3x) 

O sveti Josipe, ti si širom svijeta 
određen za zaštitnika i pokrovitelja 
svete Crkve. Između svih svetaca 
zazivam tebe, najsnažnijeg zaštitnika 
slabih i potrebitih pomoći i želim 
tisuću puta častiti ljubaznost tvoga 

srca koje je spremno pomoći uvijek i 
u svakoj nevolji. 

Tebi se, o sveti Josipe, obraćaju 
udovice i siročad, napušteni, potiš¬ 
teni i potrebiti svake vrste. Nema 
boli, jada i nevolje na koje se ti ne bi 
obazirao. Daj stoga i meni ona 
pomoćna sredstva što ih je sam Bog 
položio u tvoje ruke, kako bih primio 
milost za koju molim. 

A vi, sve duše u čistilištu, molite se 
usrdno svetom Josipu za mene. 
Amen. Slava... (3x) 

Već su nebrojeni ljudi prije mene 
molili i iskusili tvoju pomoć. 0, sveti 
Josipe, koji pun si ljubavi, ti poznaješ 
moje nevolje i moju želju da ih se 
oslobodim. Nijedan Čovjek, pa ni 
onaj najbolji, ne bi mogao razumjeti 

moj problem i doista mi pomoći. S 
mnogo pouzdanja utječem se tebi. 
Ta u rukopisima velike svete Terezije 
piše: "Svaka milost koja se moli od 
svetog Josipa, bit će sigurno dobive¬ 
na." 

O, sveti Josipe, tješitelju potište¬ 
nih, pomozi mi u mojoj nevolji, a 
moje molitve usmjeri i k dušama po¬ 
kojnika, kako bi uskoro osjetili radost 
i blaženstvo. Amen. Slava... (3x) 

O, ti uzvišeni svece, u svojoj pot¬ 
punoj pokornosti Bogu imaj samilo¬ 
sti prema meni. Ti, sa svojim svetim i 
zaslužnim životom, podupri moju 
usrdnu molbu. 

Pomozi mi svojim premilim 
imenom. 

Štiti me blagošću i moći svo- 

ga srca. 

Osnaži me svojim svetim su* 
zama. 

Zagovaraj me snagom svojih 
sedam žalosti. 

Utješi moje srce melemom 
svojih sedam radosti. 
Oslobodi me od svakog zla ti¬ 
jela i duše. 

Spasi me od svake nevolje, 
svakog jada. 

Milostivo izmoli za me ono 
nužno, milost Božju. 

Priskrbi za pokojne u čistilištu brao 
izbavljenje iz njihovih muka. Amen. 
Slava... (3x) 

O slavni sveti Josipe, bezbrojni su 
dokazi milosti koju ti izmoliš za ne- 

voljnike. Bolesni svake vrste, potište¬ 
ni, odbačeni, izdani, neutješni, 
gladni i potrebiti pomoći, svi oni do¬ 
laze k tebi sa svojim teškoćama i na¬ 
laze uslišanje svojih molbi. 

Molim te, ne dopusti, predragi 
sveti Josipe, da budem jedina osoba 
među svima njima koja u svojoj mol¬ 
bi ne bi bila uslišana. Pokaži i meni 
svoju milostivu i moćnu pomoć. Bit 
ću ti za to zahvalan i uvijek ću te 
častiti, o slavni sveti Josipe, moj zaŠ- 
titniče i osloboditelju nevoljnih duša 
učistilištu. Amen. Slava... (3x) 

O. vječni Bože i Oče na nebu, po 
zaslugama tvoga Sina i njegove pre¬ 
svete Majke Marije usrdno te molim 
za osobitu milost. Cl Isusovo i Mariji¬ 
no ime bacam se na koljena pred to- 


16 


bom i iskazujem štovanje tvojoj 
čudesnoj nazočnosti. Molim te, prih¬ 
vati moju spremnost i moju čvrstu 
odluku da uvijek ostanem među oni¬ 
ma koji žele živjeti pod zaštitom hra¬ 
nitelja svete obitelji i po njemu se 
obraćati tebi svojim molitvama. Bla¬ 
goslovi u svojoj dobroti ovu svetu 
pobožnost, saslušaj i ustiši moju 
molbu. Amen. Slava... (3x) 

Sveti Oče, brani svetu Crkvu od 
svake neugodnosti i svakog neprija¬ 
teljstva i ogrni sve nas svojim zaštit- 
ničkim ogrtačem. 

Povjerljiva prizivanja u spo¬ 
men na skrovit život svetog Jo¬ 
sipa s Isusom i Marijom 

Sveti Josipe, moli Isusa da posveti 
moju dušu. 

Sveti Josipe, moli Isusa da prosvi¬ 
jetli moj razum. 

Sveti Josipe, moli Isusa da raz¬ 
bukta ljubav u mome srcu, 

Sveti Josipe, moli Isusa da osnaži 
moju volju. 

Sveti Josipe, moli Isusa da pročisti 
moje misli. 

Sveti Josipe, moli Isusa da On 
upravlja mojim osjećajima. 

Sveti Josipe, moli Isusa da On 
vodi moje želje. 

Sveti Josipe, moli Isusa da blago¬ 
slovi moja djela. 

Sveti Josipe, izmoli mi od Isusa 
milost da nasljedujem tvoje vrline. 

Sveti Josipe, izmoli mi od Isusa 
milost poniznog srca i duha. 

Sveti Josipe, izmoli mi od Isusa 
milost blagosti i dobrote srca. 

Sveti Josipe, izmoli mi od Isusa 
mira u mome srcu. 

Sveti Josipe, izmoli mi od Isusa 
milost krotkosti i strahopoštovanja 
prema Bogu. 

Sveti Josipe, izmoli mi od Isusa 
milost rastanka poslije svršetka mog 
zemaljskog života. 

Sveti Josipe, izmoli mi od Isusa 
milost čistoće srca. 

Sveti Josipe, izmoli mi od Isusa 
milost strpljivosti u kušnji i patnji. 

Sveti Josipe, izmoli mi od Isusa 
milost blagog karaktera. 

Sveti Josipe, izmoli mi od Isusa 
milost spoznaje vječnih istina. 

Sveti Josipe, izmoli mi od Isusa 
milost razlikovanja duhova. 

Sveti Josipe, izmoli mi od Isusa 
milost ustrajnosti u činjenju dobra. 

Sveti Josipe, izmoli mi od Isusa 
milost hrabrosti u nošenju križa. 

Sveti Josipe, izmoli mi od Isusa 
milost oslobođenja od svjetovnih ve¬ 
zanosti. 

Sveti Josipe, izmoli mi od Isusa 
milost čežnje za nebom. 

Sveti Josipe, izmoli mi od Isusa 
milost snage da izbjegavam grješne 
prigode. 

Sveti Josipe, izmoli mi od Isusa 
milost dobrog smrtnog časa . 

Sveti Josipe, ne daj da ikada bu¬ 
dem udaljen od tebe. 

Sveti Josipe, pomozi mi da se 
moje srce nikada ne umori voljeti te i 
hvaliti. 

Sveti Josipe, prihvati me kao svoje 
posvojće. 

Sveti Josipe, pomozi mi da volim 
Isusa kao što si ga ti volio. 

Sveti Josipe, nikada me ne na¬ 
puštaj, osobito ne u smrtnom času. 

Isuse, Marijo i Josipe, predajem 
vam svoje srce i dušu. 

Isuse, Marijo i Josipe, prosvijetlite 
me, pomozite mi, spasite me. Amen. 
Slava... (3x) 


Zazivanje svetog Josipa 

O najčišći zaručnice Majke Božje 
Marije i moj najdraži zaštitniče, sveti 
Josipe: još se nikada nije čulo da nisi 
uslišao i utješio nekoga tko te je mo¬ 
lio za zaštitu i pomoć. Znajući to do¬ 
lazim i ja k tebi s pouzdanjem. Sveti 
Josipe, saslušaj me i usliši moju 
molbu. Amen. 

Slavni sveti Josipe, zaručniče Ma¬ 
rijin i djevičanski Isusov poočime, 
misli na mene i bdij nada mnom. 


22 


Nauči me koračati putem svetosti. 
Primi sve moje usrdne molbe na 
svoju svetu brigu i pod svoju očinsku 
zaštitu. Odstrani sve zapreke i teš* 
koće koje smetaju mome moljenju i 
daj da uslišanje moje molbe još 
poveća slavu Božju i bude spas moje 
duše. 

Neka ti kao znak moje velike zah¬ 
valnosti služi moje obećanje da ću se 
prema svojim mogućnostima po¬ 
svuda zauzimati za tvoje visoko što¬ 
vanje. S radošću hvalim Boga koji ti 
je dao toliku posredničku moć na 
nebu i na zemlji. Amen. 

Litanije svetom Josipu 

Gospodine, smiluj se. 

Kriste, smiluj se. 

Gospodine, smiluj se. 

Kriste, čuj nas. 

Kriste, usliši nas. 

Oče nebeski, Bože, smiluj 
nam se. 

Sine, Otkupitelju svijeta. 
Bože, smiluj nam se. 

Duše Sveti, Bože, smiluj nam 
se. 

Sveto Trojstvo, jedan Bože, 
smiluj nam se. 

Sveta Marijo, 

Sveti Josipe, 

Slavni porode Davidov, 

Moli za nas! 



Svjetlosti patrijarha, 
Zaručnice Bogorodice, 
Stidljivi čuvaru Djevice, 
Hranitelju Sina Božjega, 
Brižni branitelju Kristov, 
Glavaru svete obitelji, 
Josipe pravedni, 

Josipe prečisti, 

Josipe premudri, 

Josipe jaki, 

Josipe pokorni, 

Josipe vjerni, 

Ogledalo strpljivosti, 
Ljubitelju siromaštva, 
Uzore radnika, 

Uresu domaćeg života. 
Čuvaru djevica, 

Potporo obitelji, 

Moli za nas! 




(Jtjeho bijednih. 

Ufanje bolesnih, 
Zaštitniče uminjćih. 
Strahu zlih duhova, 
Pokrovitelju svete Crkve, 

Jaganjče Božji koji oduzimaš gri¬ 
jehe svijeta, oprosti nam, Gospodi¬ 
ne. 

Jaganjče Božji koji oduzimaš grijehe 
svijeta, usiiši nas, Gospodine. 
Jaganjče Božji koji oduzimaš grijehe 
svijeta, smiluj nam se. 

Suećenik: Postavio ga je gospo¬ 
darom doma svojega. 

Puk: I upraviteljem svega imanja 
svojega. 

Pomolimo se: 

Bože, koji si se neiskazivom pro- 
vidnošću dostojao izabrati blaženo¬ 
ga Josipa za zaručnika presvetoj 
Majci svojoj, molimo te da njega 
koga kao pokrovitelja častimo na 
zemlji, zavrijedimo imati zagovorni¬ 
kom na nebu. Koji živiš i kraljuješ u 
vijeke vjekova. Amen. 


Završetak molbe 

O, slavni sveti Josipe, Bog te je 
izabrao za glavu i zaštitnika najsvetije 
od svih obitelji; budi i s neba moj naj¬ 
moćniji zaštitnik. Usrdno te molim, 
zadrži me uvijek pod okriljem svog 
svetog ogrtača. 

Danas te izabirem za oca, zago¬ 
vornika, pratioca i zaštitnika. Preda¬ 
jem ti sve: svoje tijelo i svoju dušu; 
sve što jesam i Što imam, čitav svoj 
život, pa i svoje umiranje. 

Čuvaj me kao svoje dijete i brani 
od vidljivih i nevidljivih neprijatelja. 
Pomozi mi u svakoj nevolji. Utješi me 
u teškim trenucima, a osobito u 
smrtnoj borbi. Kazi samo riječ za 
mene premilom Spasitelju, koga si 
kao dijete smio držati u svome 
naručju, i presvetoj Djevici Mariji čiji 
si smio biti voljeni zaručnik. Priskrbi 
mi one milosti koje će me odvesti 
vječnom spasenju. Želim poslušati i 
tvoj savjet i slijediti tvoj primjer i uvi¬ 
jek ti biti zahvalan. 

Sveti Josipe, ponizan i čist, 
daj da budem tvoje posvojče. 

Dušu mi i tijelo drži čistima, 
da mogu ostati u milosti 
Božjoj. 

Sveti Josipe, hranitelju, 
zaručnice Djevice čiste, 
vođa mi i savjetnik budi, 
pomozi mi. Bože, da odan 
budem. 

Amen. 


Očenaš.., 
Zdravo Marijo... 
Slava... 

+ (J ime Oca + i Sina + i Duha 
Svetoga. Amen. 

Hvaljen Isus Krist 
Dovijeka. Amen. 

Isuse, Marijo i Josipe, 
prosvijetlite nas, 
pomozite nam, 
spasite nas. 
Amen. 

